Chindia Targoviste - Hermannstadt (vineri, ora 18:00 , Digi Sport 1 )

Astra - CFR Cluj (vineri, ora 21:00, Digi Sport 1)

Tehnicianul a dezvăluit și staff-ul tehnic al oltenilor, din care va face parte Zeno Bundea, acesta urmând să îndelinească rolul de antrenor secund. În ceea ce privește lotul final de jucători, Lincar a spus că acesta va fi anunțat pe data de 16 august, moment din care formația se va putea pregăti la Craiova, după terminarea renovărilor la nivelul stadionului Ion Oblemenco și al cantonamentului din Lunca Jiului.

"Demararea proiectului CS Universitatea Craiova este un proiect public care a început prin reunirea echipei pe data de 10 iulie. Obiectivul nostru este unul singur, și anume promovarea în Liga 1. Îmi doresc și sunt aproape sigur că vom reuși acest obiectiv.

Vom avea două jocuri amicale în săptămâna care urmează. Apoi vom pleca în cantonament în Serbia și apoi pe 5 august vom reveni la Craiova. Suntem în cantonament la București, la Mogoșoaia, deoarece la noi este renovare și nu avem deocamdată condițiile necesare pregătirii. Odată încheiate aceste lucrări, vom veni la Craiova, deoarece aceasta este echipa orașului și a craiovenilor.

Avem 20-21 de fotbaliști cu care ne-am înțeles, am discutat, am negociat, dar vreau să-i prezint pe 16 august, la Craiova. Sunt jucători care poate se vor integra, alții poate că nu, așa că nu e corect să-i enumăr acum, iar ei să nu mai fie atunci aici”.

UPDATE 13.13: Directorul executiv al oltenilor, Pavel Badea, a spus că echipa din Bănie deține palmaresul Universității Craiova:

"Noi suntem clubul-mamă, sub patronajul căruia au fost obținute toate marile performanțe din trecut. Imnul echipei este cel pe care îl iubim cu toții, cel al lui Adrian Păunescu, și putem să-l folosim la meciurile de pe teren propriu. Palmaresul este al celor care l-au realizat, adică al nostru!

Echipa a fost înscrisă în Liga a 2-a. Acceptul îl vom primi în urma analizei dosarului, până pe 5 august”.

UPDATE 12:47: Pavel Badea va îndeplini rolul de director al CS Universitatea Craiova, acesta având duminică prima intervenție în calitate de oficial al echipei din Bănie, după ce la prima întâlnire cu presa a fost plecat din țară:

"Decizia demarării acestui proiect aparține primarului. Noi, CS Universitatea Craiova, am fost onorați că s-a dorit implementarea acestui proiect alături de noi. Impluicate sunt Primăria, comunitatea din Craiova, clubul CS Universitatea Craiova, club care aparține de Ministerul Educației, clubul care a fost înființat în 1948. Noi extindem asocierea cu Primăria de la handbal, baschet și volei la fotbal! Nici noi, CS Universitatea Craiova, și nici Primăria nu ne permitem să susținem activitatea unui club de fotbal.

Am luat decizia de a accesa locul oferit de Comitetul Executiv în ceasul al 13-lea. Primarul ne-a spus inițial că susține un alt proiect, știți despre ce este vorba, pentru ca apoi să-și dea seama că varianta respectivă nu era viabilă.

Noi suntem aici ca să facem performanță. Bugetul este de două milioane de euro, iar acești bani vor fi dați, nu sunt numai promisiuni. Am intrat în acest proiect cu dragă inimă și cred în el cu totul. Pornim de la zero.

Alături de noi este domnul Ioan Codoban, care ne ajută foarte mult. Avem contracte semnate cu 15 jucători, dar nu e corect să-i prezentăm doar pe aceștia, iar pe ceilalți nu”, a spus Pavel Badea.

Etichete:

,

,

,

,

,

,

,